**Tanya Roberts** (oik. **Victoria Blum**, 15. lokakuuta 1949 New York, New York – 4. tammikuuta 2021 Los Angeles, Kalifornia) oli yhdys­valtalainen näyttelijä.

Ura
---

Roberts aloitti uransa mainos­mallina ja työskenteli sen jälkeen useissa Off Broadway -tuotannoissa. Hän suuntasi kuitenkin New Yorkista Hollywoodiin, jossa hän näytteli monissa television piloteissa, sarjoissa ja elo­kuvissa. Roberts nousi pinnalle vuonna 1980, kun hän korvasi Shelley Hackin *Charlien enkeleiden* viidennellä tuotantokaudella. Hän näytteli sarjassa Julie Rogersia. Sarjan suosio oli tuolloin laskussa ja Robertsin palkkaamisen toivottiin nostavan katsoja­lukuja. Hahmon saamasta huomiosta huolimatta viides kausi jäi sarjan viimeiseksi.

*Charlien enkeleiden* jälkeen Roberts näytteli useissa elo­kuvissa, muun muassa vuoden 1982 *Voittamattomassa kostajassa*. Hänen rooliinsa kuului ylä­osaton uinti­kohtaus. Hän teki myös pää­roolin kaupallisesti epä­onnistuneessa elo­kuvassa *Sheena – viidakon kuningatar* vuonna 1984. Roberts teki tunnetuimman elo­kuva­roolinsa Bond-tyttö Stacey Suttonina vuoden 1985 James Bond -elo­kuvassa *007 ja kuoleman katse*.

Roberts näytteli vuosina 1998–2004 komedia­sarja *70’s Show’ssa* pää­henkilön Donna Pinciottin äitiä. Roberts jätti sarjan kolmannen kauden jälkeen voidakseen hoitaa sairasta avio­miestään. Hän kuitenkin esiintyi vierailijana kuudennella ja seitsemännellä tuotanto­kaudella. Roberts teki viimeiset roolinsa televisiossa vuonna 2005.

Yksityiselämä
-------------

Tanya Roberts oli naimisissa Barry Robertsin kanssa vuodesta 1974 lähtien, ja jäi leskeksi vuonna 2006. Heillä ei ollut lapsia.

Roberts sai sairaus­kohtauksen kotonaan jouluaattona 2020. Hän kuoli Los Angelesissa Cedars-Sinain sairaalassa 4. tammi­kuuta 2021. Hänen kuolemastaan tiedotettiin virheellisesti ensimmäisen kerran jo päivää aikaisemmin 3. tammi­kuuta. Robertsin kuolin­syy oli verenmyrkytyksen aiheuttanut virtsatieinfektio.

Lähteet
-------

1. ↑  Victoria Blum Lehi, Utah:  Ancestry. Viitattu 10.1.2021. (englanniksi)
2. 1 2  Enqvist, Niina: Bond-tyttö Tanya Roberts julistettiin toistamiseen kuolleeksi – taustalla kummallinen sekaannus *Ilta-Sanomat*.  5.1.2021. Helsinki:  Sanoma Media Finland. Viitattu 5.1.2021.
3. 1 2 3  Ramos, Dino-Ray: Tanya Roberts Dies: ’A View to a Kill’ Bond Girl, ’That ’70s Show’ Actress Was 65 *Deadline Hollywood*.  3.1.2021. Yhdys­vallat:  Penske Media Corporation.  Arkistoitu 4.1.2021. Viitattu 4.1.2021. (englanniksi)
4. ↑  Tanya Roberts’ Holly­wood Hills Home Is the House She Always ’Dreamed’ Of! Take a Tour In­side *Closer Weekly*.  8.3.2015 (päivitetty 4.1.2021). New York:  American Media, Inc. Viitattu 4.1.2021. (englanniksi)
5. ↑  Kahteen otteeseen kuolleeksi julistetun Tanya Robertsin kuolin­syy selvisi *Iltalehti*.  6.1.2021. Helsinki:  Alma Media Suomi Oy. Viitattu 10.1.2021.

Aiheesta muualla
----------------

* Kuvia tai muita tiedostoja aiheesta **Tanya Roberts** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* SNAC
* IdRef

 |

 |